text: अपर मुख्य सचिव वित्त एवं संस्थागत वित्त डॉ.अनूप चंद्र पांडेय से वित्त विभाग की जिम्मेदारी लेकर उन्हें अवस्थापना एवं औद्योगिक विकास आयुक्त (आइआइडीसी) के महत्वपूर्ण पद पर तैनाती दी गई है। उनके पास संस्थागत वित्त विभाग का अतिरिक्त प्रभार रहेगा। केंद्रीय प्रतिनियुक्ति से लौटे संजीव कुमार मित्तल को प्रमुख सचिव वित्त की जिम्मेदारी सौंपी गई है। वहीं राजस्व परिषद के सदस्य न्यायिक के पद पर रहते हुए परिषद में मुकदमे रजिस्टर होने से पहले ही उन पर आदेश पारित करने वाले डॉ.ललित वर्मा की कार्यप्रणाली पर हाईकोर्ट की सख्त टिप्पणी के बाद उन्हें हटाकर सामान्य प्रशासन विभाग के अपर मुख्य सचिव पद पर भेजा गया है।